BLAND วิ่งแรง 3.39% นิวไฮในรอบ5เดือน หลังบอร์ดไฟเขียวควักเงิน 3.7 พันลบ. ซื้อหุ้นคืนรอบ3
BLAND วิ่งแรง 3.39% นิวไฮในรอบ 5 เดือน หลังบอร์ดไฟเขียวควักเงิน 3.7 พันลบ. ซื้อหุ้นคืนรอบ 3 โดยล่าสุด ณ เวลา 10.31 น. อยู่ที่ระดับ 1.83 บาท เพิ่มขึ้น 0.06 บาท หรือ 3.39% สูงสุดที่ระดับ 1.84 บาท ต่ำสุดที่ระดับ 1.81 บาท มูลค่าการซื้อขาย 237.38 ล้านบาท
15 มี.ค. 2561

ผู้สื่อข่าวรายงานว่า ราคาหุ้น บริษัท บางกอกแลนด์ จำกัด (มหาชน) หรือ BLAND ณ เวลา 10.31 น. อยู่ที่ระดับ 1.83 บาท เพิ่มขึ้น 0.06 บาท หรือ 3.39% สูงสุดที่ระดับ 1.84 บาท ต่ำสุดที่ระดับ 1.81 บาท มูลค่าการซื้อขาย 237.38 ล้านบาท โดยราคาหุ้นปรับตัวขึ้นแรงในรอบกว่า 5 เดือน หลังราคาหุ้นปิดที่ระดับ 1.83 บาท เมื่อวันที่ 7 พ.ย.61

โดยราคาหุ้น BLAND ปรับตัวขึ้นแรงในวันนี้ หลังวานนี้ (14 มี.ค.61) ที่ประชุมคณะกรรมการบริษัทมีมติอนุมัติโครงการซื้อหุ้นคืนครั้งที่ 3 โดยมีจำนวนหุ้นที่ซื้อคืน จำนวน 1,859,621,824 หุ้น หรือคิดเป็น 10% โดยใช้วงเงินซื้อหุ้นคืน 3,719 ล้านบาท ซึ่งจะเป็นการซื้อหุ้นคืนผ่านตลาดหลักทรัพย์ ซึ่งจะเริ่มตั้งแต่วันที่ 29 มี.ค.2561 ถึงวันที่ 28 ก.ย.2561